Vandag se sportnuusShannon Gabriel het vyf paaltjies in Engeland se tweede beurt geneem. Foto: Twitter. Krieket: Die besoekers moes 200 lopies vir ’n oorwinning jaag en Jermaine Blackwood se beurt van 95 het die wa deur die drif getrek. Hoewel Jofra Archer (3/45) gesorg het dat hulle vroeg in hul beurt op 27/3 gesteier het, het Blackwood en Roston Chase (37) die Windies se beurt weer op koers gekry. Shannon Gabriel, wat met ’n boulontleding van 9/137 in die wedstryd spog, is as die speler van die wedstryd aangewys. Die volgende wedstryd in die reeks begin Donderdag in Manchester. Rugby: Die Aucklandse span het tot die 62ste minuut van die kragmeting met 15 – 9 voorgeloop, maar Jordan se drie het die weg vir ’n Crusaders-oorwinning gebaan. Hulle het uiteindelik met 26 – 15 gewen. Puntemakers: Crusaders: Drieë: Mitch Drummond en Will Jordan. Doelskoppe: Richie Mo’unga (2). Strafskoppe: Richie Mo’unga (4). Blues: Drieë: Mark Telea en Rieko Ioane. Doelskoppe: Otere Black (2). Strafskop: Otere Black. Puntemakers: Hurricanes: Drieë: TJ Perenara, Kobus van Wyk en Devon Flanders. Doelskop: Jordie Barrett. Highlanders: Drie: Aaron Smith. Strafskoppe: Mitchell Hunt (2). Atletiek: Nesta Carter het in Kingston die wedloop met sy tyd van 10,38 s gewen, met Powell wat met ’n 10,51 s tevrede moes wees.